Milers de persones visiten el Mercat Medieval i l'Espai Associatiu
02/09/2004 14:48:00

# Milers de persones visiten el Mercat Medieval i l'Espai Associatiu

*   02/09/2004 14:48:00
*   [Imprimir](#)
*   Compartir
*    https://www.alaquas.org/documento.asp?id\_do=9365

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9365%2F1&title=Ajuntament%20d%27Alaqu%C3%A0s.%20Prensa.Milers%20de%20persones%20visiten%20el%20Mercat%20Medieval%20i%20l%27Espai%20Associatiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9365/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9365/9365_Form_4.jpg)](https://www.alaquas.org/ficheros/documentos/2004/2/9365/9365_Form_10.jpg "<a href='https://www.alaquas.org/ficheros/documentos/2004/2/9365/9365_Form_10.jpg' target=_blank><i class='fa fa-external-link' aria-hidden='true'></i>.Milers de persones visiten el Mercat Medieval i l'Espai Associatiu</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9365&idioma=1&autotraduce=0)

Aquesta activitat ha celebrat enguany la X edició dins de les Festes Majors

El dissabte 28 i el diumenge 29 d'agost es va celebrar a la ciutat d'Alaquàs el tradicional Mercat Medieval i l'Espai Associaciatiu organitzats per l'Ajuntament d'Alaquàs. Milers de persones van passar al llarg d'aquests dos dies per la plaça de la Constitució i la plaça del Santíssim per a gaudir d'aquests espais lúdics.

La inauguració oficial d'aquesta activitat es va realitzar el dissabte per la vesprada. En el Mercat Medieval d'enguany, ubicat a la plaça del Santíssim es va disposar d'una gran quantitat de parades d'artesania, productes típics, tallers, entre altres. Al llarg de la celebració del Mercat Medieval també van haver diferents espectacles de música i ball, així com animació de carrer amb malabars, dansa, acrobàcia i joglaria, per tal de recrear de forma lúdica, els aspectes quotidians de l'època de l'edat mitjana. També es van poder contemplar diferents demostracions d'oficis de gremis.

L'assistència va ser també multitudinària a l'Espai Associatiu, que compartia escenari amb el tradicional Mercat. En aquest Espai es pogueren trobar activitats de participació, voluntariat, projectes d'associacionisme i acció social, informació sobre desenvolupament cultural i social, educació en valors, educació per al desenvolupament, treball altruista i un acollidor espai de trobada per a tots els que estan interessats en aquestes propostes.

En l'edició d'enguany han participat les següents entitats: Fontilles, Proyecto África, Ayuda en Acción, Samaruc, Greenpeace, Viviendas para los sin techo, Amiar d'Alaquàs, Acoec, Ayuda a la mujer indígena, Unicef de Torrent, Gent solidària de l'Horta Sud, Fundació Vte. Ferrer, Animació d'Alaquàs, Amnistía Internacional, Esperanzas sin fronteras, Albero arte-sano de Aldaia, Racó Slodari d'Alaquàs, Cada d'Alaquàs, l'Alaquàs CF. En total, unes vint entitats que han mostrat el seu treball.

En aquest Espai va destacar l'exposició _10 anys de solidaritat, el valor de la justícia_, una mostra que reflecteix els deu anys de solidaritat i de cooperació que s'ha treballat des de l'Ajuntament d'Alaquàs. En ella es podien observar tots els projectes de cooperació internacional que s'han subvencionat des de l'Ajuntament d'Alaquàs en els últims deu anys.